સંતો સાથેની મુલાકાત બાદ યોગીએ કહ્યું કે આગામી થોડાં વર્ષોમાં અયોધ્યાને એક શ્રેષ્ઠ નગર તરીકે વિકસિત કરવામાં આવશે. અયોધ્યામાં રામલલ્લાનાં દર્શન કરવા માટે લોકો આવે છે. અયોધ્યામાં પહેલાં પણ મંદિર હતું અને ભવિષ્યમાં પણ રહેશે તેમાં શંકાને કોઈ સ્થાન નથી. મંદિરને ફક્ત ભવ્ય સ્વરૂપ આપવાની માગ છે અને સરકાર આ દિશામાં સકારાત્મક પ્રયાસ કરી રહી છે. અયોધ્યા સાત પવિત્ર નગરોમાંનું એક છે. યોગીએ કહ્યું કે અયોધ્યામાં વિધવા અને અનાથ બાળકો માટે એક આશ્રમ બનાવવાની પણ યોજના છે.